钦定古今图书集成/明伦汇编/闺媛典/第146卷 > 吴贯之妻锺氏
## 钦定古今图书集成/明伦汇编/闺媛典/第146卷 > 吴贯之妻锺氏

按《广东通志》：锺氏，吴贯之妻，南海锺佛成女也。年十
九而嫁，未十月有身。贯之病革，语曰：“予死不恨第二
丧未举。汝年少，异日尚俪他人，纵得生子，又安能保？”
锺涕泣曰：“君平生好善，天道必祐。万一若此，妾安有
二心？”及亡，锺哀毁逾礼，营葬三丧。既而产子昕，惟纺
绩自给，守之成人。弘治间旌表。